
Nr. 4998 din 19.07.2016
	
									        APROBAT,
                						                                  PRIMAR 		   
						                                      NICOLAE ROBU 




REFERAT

privind modificarea şi aprobarea Organigramei și Statului de funcţii 
pentru Direcția Poliţiei Locale Timişoara 


	Prin Hotărârea Consiliului Local al Municipiului Timişoara nr. 441/20.12.2010 s-a înfiinţat Direcţia Poliţiei Locale Timişoara – instituţie publică de interes local cu personalitate juridică, au fost aprobate Organigrama, Statul de funcţii şi Regulamentul de Organizare şi Funcţionare, fiind avizate și aprobate un număr de 333 posturi (311 posturi pentru Poliţia Locală Timişoara, comunicate prin adresa Instituţiei Prefectului judeţului Timiş nr. 8099/ S4/13.07.2010, la care s-au adăugat 22 de posturi preluate din aparatul de specialitate al Primarului responsabil cu controlul privind disciplina în construcţii, protecţia mediului şi comerţ). 
	În vederea punerii în aplicare a prevederilor Ordonanţei de Urgenţă a Guvernului  nr.63/2010 pentru modificarea şi completarea Legii nr.273/2006 privind finanţele publice locale precum şi pentru stabilirea unor măsuri  financiare, prin adresa nr.11338/S3/23.11.2011, Instituţia Prefectului judeţului Timiş a comunicat Primăriei Municipiului Timişoara numărul maxim de posturi stabilit conform prevederilor legale, pentru anul 2012. Astfel, la nivelul Primăriei Municipiului Timişoara numărul maxim de posturi  stabilit era de 1177 posturi, iar  pentru Poliţia Locală 307 posturi, la care s-au adăugat 22 de posturi preluate din aparatul de specialitate al Primarului, rezultând un total de 329 posturi.
Adresa Instituției Prefectului județului Timiș nr. 702/S3/21.12.2012 preciza că numărul maxim de posturi stabilit pentru Poliția Locală, pentru anul 2013, este de 306 posturi. În consecință, prin Hotărârea Consiliului Local al Municipiului Timişoara nr. 535/22.10.2013 privind modificarea și aprobarea Organigramei și Statului de funcții pentru Direcția Poliției Locale Timișoara au fost aprobate 338 posturi (306 posturi la care s-au adăugat 22 de posturi preluate din aparatul de specialitate al Primarului plus încă 10 posturi nou înființate prin constituirea Biroului Poliția Piețelor, posturi preluate tot din aparatul de specialitate al Primarului).
Prin adresa nr.3791/S3/24.02.2014, Instituţia Prefectului judeţului Timiş a comunicat Primăriei Municipiului Timişoara numărul maxim de posturi stabilit conform prevederilor legale pentru anul 2014, pentru Poliţia Locală fiind aprobate 304 posturi. 
Astfel, prin Hotărârea Consiliului Local al Municipiului Timişoara nr. 210/20.05.2014 privind modificarea și aprobarea Organigramei și Statului de funcții pentru Direcția Poliției Locale Timișoara au fost avizate și aprobate 344 posturi (304 posturi la care s-au adăugat 32 de posturi preluate din aparatul de specialitate al Primarului, plus 8 posturi nou înființate prin constituirea Biroului Transport Urban, posturi preluate tot din aparatul de specialitate al Primarului).
Prin H.G. nr.998/2008, municipiul Timișoara a fost desemnat unul din cei 7 poli naționali de creștere în care se realizează cu prioritate investiții din programele de finanțare comunitară și națională în vederea asigurării creșterii economiei și creării de locuri de muncă.
Pentru încurajarea dezvoltării polilor de creștere au fost alocate fonduri nerambursabile prin Axa prioritară 1 ”Sprijinirea dezvoltării durabile a orașelor – poli urbani de creștere” a Programului Operațional Regional (POR), în acest context înscriindu-se și proiectul – ”Sistem de supraveghere pentru creșterea siguranței și prevenirea criminalității în municipiul Timișoara”. 
La sfârșitul perioadei de implementare a proiectului, în data de 30.06.2016 conform H.C.L. nr. 568/18.12.2015, este obligatoriu îndeplinirea indicatorilor precizați în secțiunea 2.6. – Indicatori din cererea de finanțare, respectiv ”locuri de muncă create” – 12 posturi, obligație asumată prin Contractul de finanțare în valoare de 3.999.719,84 lei din fonduri externe nerambursabile.
În baza celor menționate mai sus și după obținerea tuturor avizelor necesare, prin Hotărârea Consiliului Local al Municipiului Timişoara nr. 7/02.02.2016 privind modificarea și aprobarea Organigramei și Statului de funcții pentru Direcția Poliției Locale Timișoara au fost avizate și aprobate un număr de 356 posturi (304 posturi la care s-au adăugat 40 de posturi preluate din aparatul de specialitate al Primarului, plus 12 posturi nou înființate conform punctului 6 din anexa la O.U.G. nr. 63/2010, prin constituirea Biroului Monitorizare Video).
Adresa Instituției Prefectului județului Timiș nr. 5382/S3/20.04.2015, transmisă Direcției Poliției Locale Timișoara în data de 26.11.2015 de către Instituția Prefectului județului Timiș în momentul obținerii avizului nr. 13368/S3/26.11.2015, pentru suplimentarea numărului maxim de posturi cu 12 posturi postimplementare, pentru proiectul ”Sistem de supraveghere pentru creșterea siguranței și prevenirea criminalității în municipiul Timișoara”, finanțat din fonduri externe nerambursabile, preciza că numărul maxim de posturi stabilit pentru Poliția Locală, potrivit punctului 3 din anexa la O.U.G. nr. 63/2010 pentru anul 2015, este de 334 posturi, cu 30 posturi mai mult față de numărul posturilor stabilit pentru anul 2014. 
Având în vedere că adresa Instituției Prefectului județului Timiș nr. 5382/S3/20.04.2015 a fost primită pe sfârșit de an, precizăm că nu am mai avut timpul necesar pentru demararea procedurilor legale, în vederea înființării celor 30 posturi. 
Prin adresa nr.3649/S3/08.02.2016, Instituţia Prefectului judeţului Timiş a comunicat Primăriei Municipiului Timişoara numărul maxim de posturi stabilit conform prevederilor legale pentru anul 2016 iar pentru Poliţia Locală, potrivit punctului 3 și punctului 6 din anexa la O.U.G. nr. 63/2010 este prevăzut un număr de 346 posturi (304 posturi prevăzute în anul 2014, la care s-au adăugat 12 posturi înființate în anul 2015 conform punctului 6 din anexa la O.U.G. nr. 63/2010, plus un număr de 30 posturi noi prevăzute inclusiv în anul 2015), la care se adaugă 40 de posturi preluate din aparatul de specialitate al Primarului.
La momentul actual, conform H.C.L. nr. 7/02.02.2016, Direcția Poliției Locale Timișoara are avizate și aprobate un număr de 356 posturi. 
În vederea creșterii eficienței și a reacției dispozitivului de ordine și siguranță publică, în zonele vulnerabile și cu risc criminogen și având în vedere Raportul nr. 1824/31.03.2016 cu centralizarea referatelor șefilor de servicii/birouri/compartimente privind propunerile de suplimentare a posturilor.
În baza avizului Agenției Naționale a Funcționarilor Publici nr. 35079 conexat cu nr. 31863 si nr. 28954/2016, acordat pentru funcțiile publice din cadrul Direcției Poliției Locale Timișoara.
Având în vedere prevederile art. 63 din Legea nr. 188/1999 privind Statutul funcţionarilor publici, republicată, cu modificările şi completările ulterioare, în carieră, funcţionarul public poate promova în funcţia publică, în condiţiile legii, iar promovarea în grade profesionale nu este condiționată de existența unui post vacant.
Conform art. 64 alin. (2) din Legea nr. 188/1999 privind Statutul funcţionarilor publici, republicată, cu modificările şi completările ulterioare, 
” Promovarea în funcţia publică de execuţie în gradul profesional imediat superior celui deţinut de funcţionarul public se face prin concurs sau examen, organizat semestrial de către autorităţile şi instituţiile publice, prin transformarea postului ocupat de funcţionarul public ca urmare a promovării concursului sau examenului. Fişa postului funcţionarului public care a promovat în funcţia publică se completează cu noi atribuţii şi responsabilităţi sau, după caz, prin creşterea gradului de complexitate a atribuţiilor exercitate.”
În baza art.125 alin. (1) din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, 
”(1) Funcţionarii publici pot promova într-un grad profesional superior pe bază de examen sau concurs, în limita funcţiilor publice rezervate promovării din planul de ocupare a funcţiilor publice şi în limita fondurilor bugetare.”
	Prin adresa nr. 1624/25.03.2016 a fost înştiinţată Agenţia Naţională a Funcţionarilor Publici că instituţia noastră organizează examen pentru promovarea în gradul profesional imediat superior celui deţinut de funcţionarii publici, care îndeplinesc condiţiile prevăzute de lege.
	Având în vedere rezultatele examenului de promovare în gradul profesional imediat superior celui deținut organizat în data de 07.06.2016 - proba scrisă și în data de 09.06.2016 - interviul, pentru funcționarii publici din cadrul instituției.
În conformitate cu prevederile art. 4 din Cap. I – Salarizarea în anul 2016 a personalului plătit din fonduri publice din Ordonanța de urgență a Guvernului nr. 57 din 09.12.2015 privind salarizarea personalului plătit din fonduri publice în anul 2016, prorogarea unor termene, precum și unele măsuri fiscal-bugetare, coroborat cu art. I, pct. 1, art. 31 din O.U.G. nr. 20/2016 pentru modificarea şi completarea <LLNK 12015    57180 301   0 46>Ordonanţei de urgenţă a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare şi pentru modificarea şi completarea unor acte normative, 
” prin excepţie de la prevederile art. 1 alin. (1), începând cu luna august 2016, personalul plătit din fonduri publice care beneficiază de un cuantum al salariilor de bază/indemnizaţiilor de încadrare mai mic decât cel stabilit la nivel maxim pentru fiecare funcţie, grad/treaptă, gradaţie, vechime în funcţie sau în specialitate, după caz, va fi salarizat la nivelul maxim al salariului de bază/indemnizaţiei de încadrare din cadrul instituţiei sau autorităţii publice respective, dacă îşi desfăşoară activitatea în aceleaşi condiţii.”
Luând în considerare cele de mai sus, 

PROPUNEM:

Modificări ale structurii organizatorice (organigramei), modificări în structura funcțiilor publice, respectiv transformarea unor posturi, după cum urmează:

1. Înființarea unui Compartiment de Evenimente, în subordinea Biroului Reclamații Sesizări din cadrul Serviciului Ordine Publică, prevăzut cu 10 posturi vacante de polițist local – structură menită să asigure intervenția operativă și calificată la sesizările telefonice ale cetățenilor, permițând astfel patrulelor din teren să respecte itinerariile de patrulare și prezența în locurile și obiectivele impuse de necesitățile operative; Funcțiile aferente celor 10 posturi vacante de polițist local sunt următoarele: 
· 2 posturi vacante de polițist local, clasa I, grad profesional asistent;
· 4 posturi vacante de polițist local, clasa III, grad profesional superior;
· 1 post vacant de polițist local, clasa III, grad profesional principal;
· 3 posturi vacante de polițist local, clasa III, grad profesional asistent.
După înființarea posturilor enumerate, Biroul Reclamații Sesizări va funcționa cu 1 post de șef birou + 5 posturi de polițist local și Compartimentul de Evenimente va funcționa cu 10 posturi de polițist local iar în total Biroul Reclamații Sesizări va avea: 1 post de șef birou + 5 posturi de polițist local + 10 posturi de polițist local.

2. Înființarea unui post vacant de polițist local, clasa III, gradul profesional debutant, la Biroul Poliția Piețelor, în subordinea Serviciului Ordine Publică; 
[bookmark: _GoBack]După înființarea acestui post Biroul Poliția Piețelor va funcționa cu 1 post de șef birou + 11 posturi de polițist local.

3. În cadrul Serviciului Circulație Rutieră se înființează 2 posturi vacante de polițist local, clasa III, grad profesional debutant, iar după înființarea acestor posturi serviciul va funcționa cu 1 post de șef serviciu + 35 posturi de polițist local.

4. La Serviciul Disciplina în Construcții și Afișaj Stradal se înființează 1 post vacant de polițist local, clasa I, gradul profesional debutant, iar după înființarea acestui post serviciul va funcționa cu 1 post de șef serviciu + 10 posturi de polițist local.

5. În cadrul Serviciului Protecția Mediului se înființează 1 post vacant de polițist local, clasa I, gradul profesional debutant, iar după înființarea acestor posturi serviciul va funcționa cu 1 post de șef serviciu + 10 posturi de polițist local.

6. Înființarea Compartimentului Protecția muncii, în subordinea Serviciului Resurse Umane, prevăzut cu 1 post de consilier, clasa I, gradul profesional asistent, impusă atât de modificările legislative apărute dar și de cerințele standardelor de management al calității ISO 9001, implementat în cadrul instituției.
În conformitate cu prevederile art. 19 din H.G. nr. 1425/2006 pentru aprobarea Normelor metodologice de aplicare a prevederilor <LLNK 12006   319 10 201   0 52>Legii securităţii şi sănătăţii în muncă nr. 319/2006, modificată prin H.G. nr. 955/2010 , 
” Art. 19. - (1) În cazul întreprinderilor şi/sau unităţilor care au peste 250 de lucrători, angajatorul trebuie să organizeze unul sau mai multe servicii interne de prevenire şi protecţie.” iar în conformitate cu dispozițiile art. 23, alin. (3) din Normele metodologice de aplicare a prevederilor <LLNK 12006   319 10 201   0 52>Legii securităţii şi sănătăţii în muncă nr. 319/2006. În actul normativ menționat se prevede că: 
      ” Începând cu data de 1 iulie 2011, serviciul intern de prevenire şi protecţie trebuie să fie format din lucrători cu normă întreagă încheiat cu angajatorul." indiferent de numărul total al salariaților;
După înființarea acestor posturi Serviciul Resurse Umane va funcționa cu 1 post de șef serviciu + 8 posturi – funcții publice;

7. Ca urmare a reorganizării, Serviciul Financiar Contabilitate și Achiziții Publice va avea următoarea componență: Serviciul Financiar-Contabilitate și Compartimentul Achiziții Publice, ambele în subordinea Directorului Executiv Adjunct 3.
Se desființează 1 post vacant de polițist local, clasa III, gradul profesional principal din cadrul Serviciului Ordine Publică – Biroul Ordine Publică și se înființează 1 post vacant de consilier, clasa I, gradul profesional principal în cadrul Serviciului Financiar-Contabilitate. 
După înființarea acestui post vacant, Serviciul Financiar-Contabilitate va funcționa cu 1 post de șef serviciu + 7 posturi – funcții publice (2 posturi consilier, clasa I, gradul profesional superior, 4 posturi de consilier, clasa I, gradul profesional principal, posturi desființate de la Serviciul Financiar-Contabilitate și Achiziții Publice și înființate la Serviciul Financiar-Contabilitate plus 1 post vacant de consilier, clasa I, gradul profesional principal) iar Biroul Ordine Publică din cadrul Serviciului Ordine Publică va funcționa cu 1 post șef birou + 111 posturi polițist local.
Compartimentul Achiziții Publice va funcționa cu 2 posturi – funcții publice (1 post consilier, clasa I, gradul profesional principal și 1 post consilier, clasa I, gradul profesional asistent), posturi desființate de la Serviciul Financiar Contabilitate și Achiziții Publice și înființate la Compartimentul Achiziții Publice.
       Funcționarii publici vor fi numiți în noile funcții publice cu respectarea prevederilor art. 100, alin. (1), lit. a) din Legea nr. 188/1999 privind statutul funcționarilor publici, cu modificările și completările ulterioare.

Menționăm că funcționarii publici participă în situații deosebite, din dispoziția conducerii instituției, la acțiuni și măsuri de ordine publică cu ocazia mitingurilor, marșurilor, demonstrațiilor, manifestărilor cultural-artistice, sportive, religioase sau comemorative, precum și la alte activități ce se desfășoare în spațiul public (acțiuni în cartiere, piețe etc.);
De asemenea, la producerea unor situaţii deosebite: instituirea stării de urgenţă ori de asediu, declararea mobilizării sau stării de război, producerea unor dezastre, catastrofe, calamități ori tulburări de amploare de natură să afecteze ordinea și liniștea publică, funcţionarea normală a instituţiilor de interes public sau privat despre care ia la cunoştinţă, direct sau prin mijloace de informare din media, funcţionarul public este obligat să se prezinte în cel mai scurt timp în locurile dinainte stabilite, fără a aştepta altă înştiinţare (chiar dacă se află în concediu de odihnă, învoiri, recuperări sau alte situaţii);

8. Transformarea următoarelor posturi – functii publice, ca urmare a rezultatelor examenului de promovare în grad profesional:
· 1 post de CONSILIER, clasa I, grad profesional principal în 1 post de CONSILIER, clasa I, grad profesional superior.
· 3 posturi de POLIȚIST LOCAL, clasa I, grad profesional principal în 3 posturi de POLIȚIST LOCAL, clasa I, grad profesional superior.
· 4 posturi de POLIȚIST LOCAL, clasa I, grad profesional asistent în 4 posturi de POLIȚIST LOCAL, clasa I, grad profesional principal. 
· 9 posturi de POLIȚIST LOCAL, clasa III, grad profesional principal în 9 posturi de POLIȚIST LOCAL, clasa III,  grad profesional superior.
· 6 posturi de POLIȚIST LOCAL, clasa III, grad profesional asistent în 6 posturi de POLIȚIST LOCAL, clasa III, grad profesional principal.

9. Având în vedere complexitatea activităților desfășurate la nivelul Biroului Dispecerat și Control Acces, pentru creșterea gradului de reacție în prevenirea și combaterea fenomenului contravențional și infracțional pe raza de competență, în vederea prevenirii și combaterii faptelor ilegale, se impune reorganizarea Biroului  Dispecerat și Control Acces. 
Astfel, Biroul  Dispecerat și Control Acces își schimbă denumirea în Serviciul Dispecerat și Control Acces care va prelua întregul personal al biroului (1 post de sef birou + 12 posturi de polițiști locali), va fi subordonat direct Directorului Executiv Adjunct 2 și va funcționa cu 1 post de șef serviciu + 12 posturi de polițiști locali.
Deoarece atribuțiile aferente funcției publice nu se modifică în proporție de peste 50 %, ca urmare a reorganizării, toți funcționarii publici vor fi numiți în noile funcții publice conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare iar șeful Biroului Dispecerat și Control Acces va fi numit în funcția publică de conducere de șef serviciu la Serviciul Dispecerat și Control Acces, conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare.  

	Direcția Poliției Locale Timișoara are în prezent un număr de 356 posturi, avizate și aprobate conform H.C.L. nr. 7/02.02.2016, din care 332 posturi sunt ocupate și 24 posturi vacante (3 funcții publice de conducere și 21 funcții publice de execuție).
	În urma discuției avute cu domnul Primar, s-a stabilit ca în cadrul instituției să existe în prezent doar un număr de 40 de posturi vacante. Astfel, în aceste condiții, vor fi înființate un număr de 16 posturi noi vacante (24 posturi vacante existente + 16 posturi nou înființate = 40 posturi vacante).
Menționăm că din totalul de 16 posturi propuse pentru înființare, un număr de 15 posturi (94 %) sunt destinate pentru a desfășura activități efectiv pe teren, în domeniul ordinii publice.
    Ca urmare a modificărilor propuse, respectiv înființarea a 16 posturi noi vacante, numărul total de posturi pentru Direcția Poliției Locale Timișoara va fi de 372 posturi încadrându-ne în numărul maxim de posturi stabilit pentru ordonatorul principal de credite, Primăria Municipiului Timişoara.  
În acest sens, la rectificarea bugetară din cursul anului 2016, vor fi propuse pentru aprobare cheltuieli de personal pentru cele 16 posturi vacante nou înființate.
Precizăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Având în vedere considerentele expuse propunem modificarea și aprobarea Organigramei și 
Statului de Funcții pentru Direcția Poliției Locale Timișoara, conform anexei nr. 1 și nr. 2, părți integrante din prezentul referat.


      
                      Director Executiv Adjunct,                                          
                        Jr. Ec. DOREL COJAN                                                    
             
                       





                      Șef Serviciu Resurse Umane,
                                Jr. IOAN HADA 
		






                                Șef Birou Juridic,
                            C.j. MARIN BLAJIN







                                      Consilier,
                              VIOLETA ROBU

